2018. gada 23. janvārī Rīkojums Nr. 23

Rīgā (prot. Nr. 5 6. §)

**Par Kuldīgas novada pašvaldības nekustamā īpašuma Sargu ielā 2, Kuldīgā, Kuldīgas novadā, pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Aizsardzības ministrijas valdījumā Kuldīgas novada pašvaldībai piederošo nekustamo īpašumu (nekustamā īpašuma kadastra Nr. 6201 007 0023) – zemes vienību (zemes vienības kadastra apzīmējums 6201 007 0023) 0,4270 ha platībā un nedzīvojamo māju – angāru (būves kadastra apzīmējums 6201 007 0022 001) – Sargu ielā 2, Kuldīgā, Kuldīgas novadā (turpmāk – nekustamais īpašums).

2. Aizsardzības ministrijai nekustamo īpašumu izmantot Latvijas Republikas Zemessardzes vajadzību nodrošināšanai.

3. Aizsardzības ministrijai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Aizsardzības ministrija nekustamo īpašumu izmanto šā rīkojuma 2. punktā minētajam mērķim;

3.2. ierakstīt atzīmi par aizliegumu atsavināt nekustamo īpašumu, ieķīlāt un apgrūtināt ar lietu tiesībām.

4. Aizsardzības ministrijai nekustamo īpašumu bez atlīdzības nodot Kuldīgas novada pašvaldībai, ja tas vairs netiek izmantots šā rīkojuma 2. punktā minētajam mērķim.

Ministru prezidents,

veselības ministra

pienākumu izpildītājs Māris Kučinskis

Aizsardzības ministrs Raimonds Bergmanis